บาทเปิด 32.55 บาทต่อดอลลาร์
เงินบาทเปิดตลาด 32.55 บาทต่อดอลลาร์ มองกรอบวันนี้ 32.50-32.60 นักลงทุนรอลุ้นทิศทางดอกเบี้ยจากกนง.บ่ายนี้
19 ก.ย. 2561

เงินบาทเปิดตลาด 32.55 บาทต่อดอลลาร์ มองกรอบวันนี้ 32.50-32.60 นักลงทุนรอลุ้นทิศทางดอกเบี้ยจากกนง.บ่ายนี้
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 32.55 บาท/ดอลลาร์ แข็งค่าขึ้นเล็กน้อยจากเย็นวานนี้ที่ปิดตลาดที่ระดับ 32.58 บาท/ดอลลาร์
วันนี้ต้องติดตามผลการประชุมคณะกรรมการนโยบายการเงิน (กนง.) ซึ่งแม้ตลาดจะคาดการณ์ว่ารอบนี้ กนง.จะยังคงอัตราดอกเบี้ยนโยบายไว้ในระดับเดิมที่ 1.50% ก็ตาม แต่สิ่งที่นักลงทุนให้ความสนใจ คือ การแถลงผลประชุมว่าจะมีการส่งสัญญาณให้ตลาดเตรียมรับมือกับแนวโน้มการปรับขึ้นดอกเบี้ยในอนาคตหรือไม่ ซึ่งหากเป็นเช่นนี้เงินบาทก็มีโอกาสจะปรับแข็งค่าได้
"ต้องดูว่าจะมีการส่งสัญญาณให้ตลาดเตรียมรับมือการขึ้นดอกเบี้ยในอนาคตหรือไม่ ซึ่งถ้ามี บาทก็อาจจะแข็งค่าขึ้น แต่ถ้ายังคงเป็นกรรมการคนเดียวที่โหวตให้ขึ้นดอกเบี้ยเหมือนประชุมรอบที่แล้วๆ มา บาทก็อาจจะอ่อนค่าลงเล็กน้อย" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 32.50-32.60 บาท/ดอลลาร์